Diari Oficial de la Generalitat Valenciana


Sumari del DOGV 6661, del 29-11-2011 (2011/12568)

ORDRE 4 /2011, de 21 de novembre, de la Conselleria d'Hisenda i Administració Pública, d'execució de les sentències de la Sala Social del Tribunal Superior de Justícia de la Comunitat Valenciana resolutòries de les demandes plantejades contra la resolució de la convocatòria d'ajudes socials de 2006 del personal laboral de l'administració del Consell i dels seus organismes autònoms.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6661

Data del DOGV
:   29-11-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2011/12662


Data del document
:   21-11-2011

Organisme emissor
:   Conselleria d'Hisenda i Administració Pública

Tipus de document
:   Ordre

Descriptors 

:   * ajuda pública

ORDRE 4 /2011, de 21 de novembre, de la Conselleria d'Hisenda i Administració Pública, d'execució de les sentències de la Sala Social del Tribunal Superior de Justícia de la Comunitat Valenciana resolutòries de les demandes plantejades contra la resolució de la convocatòria d'ajudes socials de 2006 del personal laboral de l'administració del Consell i dels seus organismes autònoms. [2011/12126]  
L'Ordre de 28 de desembre de 2007, de la Conselleria de Justícia i Administracions Públiques, va regular i va convocar el Fons d'Ajudes Socials per al personal laboral al servici de l'administració del Consell i dels seus organismes autònoms.  
La Comissió del Fons d'Ajudes Socials de 2006 va instruir el procediment d'acord amb els articles 14 i 15 de l'Ordre de 28 de desembre de 2007 esmentada, i va fer pública la situació provisional de les sol·licituds, el que va obrir un termini de 10 dies hàbils perquè les persones interessades al·legaren el que consideraren oportú. Una vegada resoltes les al·legacions, la Comissió del Fons d'Ajudes Socials va elevar una proposta de resolució al conseller de Justícia i Administració Pública, en virtut de l'article 16 de l'Ordre de 28 de desembre de 2007, i en este sentit es va resoldre mitjançant l'Ordre de 25 de juliol de 2008, de la Conselleria de Justícia i Administracions Públiques.  
Contra l'ordre esmentada van presentar la reclamació prèvia corresponent i ulterior demanda davant del Jutjat Social les persones que en l'annex es detallen, i es van finalitzar tots els procediments per les sentències de la Sala Social del Tribunal Superior de Justícia de la Comunitat Valenciana, següents: Sentència número 1988/2010 de data 24.06.2010 a instància de la Matilde Susana Nieto Sarmiento; Sentència número 1786/2010 de data 08.06.2010 a instància de Josefa García Dámaso; Sentència número 2773/2010, de data 14.10.2010 a instància de Rosa Migueles Raigón; Sentència número 1118/2010 de data 15.04.2010 a instància d'Ana María Juan Navarro; Sentència número 747/2010 de data 05.03.2010 a instància de María Teresa Herrero Grech; Sentència número 2458/2010, de data 14.09.2010, a instància de María Inmaculada Azpiazu Echevarrieta; Sentència número 2463/2010, de data 14.09.2010 a instància de María Carmen Carballo Feal; Sentència número 1752/2010, de data 08.06.2010 a instància de Rosario Juárez López; Sentència número 2749/2010, de data 05/10/2010, a instància de Ángeles Andreu Boj; Sentència número 1138/2010, de data 20.04.2010, a instància de María Carmen Ñiguez Gómez i la Sentència número 1108/2010, de data 13.04.2010, a instància de Carmen Millán Rodríguez.  
De conformitat amb el que establix l'article 118 de la Constitució espanyola i 239.1 del Reial Decret Legislatiu 2/1995, de 7 d'abril, pel qual s'aprova el Text Refós de la Llei de Procediment Laboral, i per les competències que m'atribuïxen l'article 28 de la Llei 5/1983, de 30 de desembre, del Consell, article 9.j de la Llei 10/2010, d'Ordenació i Gestió de la Funció Pública Valenciana, i l'article 5 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat,   
  
  
ORDENE  
  
Primer  
1. Concedir l'ajuda social al personal que es detalla en l'annex I, en la quantia total bruta expressada en la dita relació.  
2. A les quantitats que figuren en l'annex I s'aplicarà la retenció legalment establida en concepte de retenció a compte de l'impost sobre la renda de les persones físiques.  
3. A les quantitats reconegudes se'ls descomptarà, si és el cas, la quota corresponent de la Seguretat Social.  
  
Segon  
La Comissió del Fons d'Ajudes Socials de 2006 trametrà a les persones detallades en l'annex I el document on es detallen els càlculs efectuats per a obtindre la seua quantia individualitzada.  
  
  
  
ANNEX I / ANEXO I  
Sol·licituds d'ajudes socials 2006 estimades parcialment o totalment  
 Solicitudes de ayudas sociales 2006 estimadas parcial o totalmente  
  
  
  
  
  
Tercer  
Que l'ingrés de les quanties que corresponen a cada una de les persones relacionades en l'annex I s'efectue:  
- Per al personal que es trobe en situació d'alta en la nòmina del personal al servici de l'administració del Consell, a través del compte bancari que tinga indicat per a l'ingrés periòdic de la seua nòmina.  
  
- Per al personal que no es trobe en situació d'alta en la nòmina del personal al servici de l'administració del Consell, en el compte bancari del qual haja acreditat ser el titular.  
  
Quart  
Publicar la present ordre en el Diari Oficial de la Comunitat Valenciana.  
  
Cinqué  
Contra la present ordre es pot interposar incident d'execució de sentència davant del jutjat que va dictar la sentència d'instància, de conformitat amb el que s'establix en l'article 235 i següents del Reial Decret Legislatiu 2/1995, de 7 d'abril, pel qual s'aprova el Text Refós de la Llei de Procediment Laboral.  
  
València, 21 de novembre de 2011   
  
El conseller d'Hisenda i Administració Pública  
JOSÉ MANUEL VELA BARGUES